স্থানীয় সূত্র জানায়, বিগত কয়েক বছর ধরে চলা জেলা আইন-শৃঙ্খলা কমিটির সভায়ও একটি বাসস্ট্যান্ডসহ সাতটি সিএনজি স্ট্যান্ডকে শহর থেকে উচ্ছেদ করে আলাদা জায়গায় বসানোর সিদ্ধান্ত হয়েছে। কখনোই সেটি কার্যকর করতে উদ্যোগ নেওয়া হয়নি। আইন-শৃঙ্খলা রক্ষাকারী বাহিনীর সভার সিদ্ধান্ত অনুসারে দত্তবাড়ীর সিএনজি স্ট্যান্ডকে আজিজুল হক কলেজের পুরনো ভবনের উত্তরে নেওয়ার কথা। সাতমাথা পার্ক রোডের স্ট্যান্ডকে সেউজগাড়ি পানির ট্যাংকের পশ্চিমে, বাইতুর রহমান কেন্দ্রীয় মসজিদের স্ট্যান্ডকে রেলওয়ে স্টেশনের পশ্চিমে, শেরপুর রোডের স্ট্যান্ডকে মায়া মোটরসের পূর্বে, চেলোপাড়া স্ট্যান্ডকে নারুলী শাফি ক্লিনিক এবং চন্দনবাইশা রোড ও চেলোপাড়া বাসস্ট্যান্ডকে কাজিবাড়ী মোড়ে স্থানান্তরের সুপারিশ করা হয়। এ ছাড়া সাতমাথা মোড়ের যানজট নিরসনে সড়ক ও জনপথ অধিদপ্তর পরিচালিত ইন্টারসেকশন ডিভাইডার নকশা বাস্তবায়নের জন্যও উদ্যোগ নেওয়ার কথা।